Spis. č.: A/2014/16480
VÝZVA

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: Ing. Andrea Milčevičová
Telefón: 055/64 19 881
Pracovný kontakt pre vysvetlenie výzvy: andrea.milcevicova@kosice.sk

E -mail pre podanie ponuky: 2014.16480@kosice.sk 

2.	Názov predmetu zákazky: Zabezpečenie OR HaZZ v Košiciach materiálno –
 technickým vybavením.
Zákazka je na dodanie tovaru.

3.	Stručný opis predmetu zákazky: 
Dodanie nasledujúceho vybavenia:
1. Dymostroj – 1ks
2. Nafukovací čln – 1 ks
3. Náhlavová súprava - linka 150 – do operačného strediska – 2 ks
4. Externý mikrofón – 19 ks
5. Čerpadlo na ropné látky – 1 ks
6. Čierna skrinka do zásahového vozidla – 1ks
7. Dekontaminačná sprcha – 1 ks
8. Záchranársky batoh s vybavením pre hasičov – záchranárov – 10 ks
Viac v prílohe č. 1  Špecifikácia predmetu zákazky

4.	Predpokladaná hodnota zákazky (bez DPH): 10 000,- € 

5.	Základné zmluvné podmienky: 
-	Miesto dodania tovaru: MMK, Tr. SNP 48/A, Košice
-	Lehota na dodanie predmetu zákazky: 30 dní od doručenia objednávky
-	Splatnosť faktúr: 30 dní od dodania predmetu zákazky

6.	Lehota na predkladanie ponúk: do 01.07.2014,  10:00 h.

7.	Stanovenie ceny

-	Do ceny je potrebné zapracovať aj cenu za dopravu na miesto dodania tovarov. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
-	Cena predmetu zákazky nesmie prekročiť stanovenú výšku s DPH: 12 000,- €
V prípade ak úspešný uchádzač prekročí stanovenú hodnotu pre zákazku, verejný obstarávateľ si vyhradzuje právo neobjednať niektorú z položiek.

8.	Postup vo verejnom obstarávaní: je jednoetapový.

9.	Predkladanie dokladov a ponuky:

Ponuku je potrebné doplniť do tabuľky – príloha č. 2 a poslať výlučne na uzamknutý     e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená.

10.	Podmienky účasti sú nasledovné:
      V ponuke je potrebné predložiť:
Doklady: 
1.	Oskenované oprávnenie na dodanie tovaru (výpis z obchodného registra, resp. živnostenského registra alebo platné potvrdenie o zápise do zoznamu podnikateľov).
2.	Technická špecifikácia ponúkaného tovaru – uchádzač uvedie opis predmetu zákazky vyplnením prílohy č. 3 – Tabuľka o technických parametroch (je nutné uviesť ako prílohu ponuky)
    
Podmienky účasti sú nasledovné: 
1.	Uchádzač musí byť oprávnený dodávať požadovaný tovar.
2.	Uchádzač musí preukázať súlad s technickou špecifikáciou predmetu zákazky uvedenej v prílohe č. 1.

11.	Kritériá na hodnotenie ponúk sú: cena.
Úspešným uchádzačom bude ten, kto bude mať najnižšiu celkovú cenu za celý predmet zákazky a splní požiadavky na predmet zákazky a podmienky účasti.

12.	Prijatie ponuky:
      U úspešného uchádzača bude uplatnená objednávka. 

13.	Verejný obstarávateľ môže pred  uplatnením objednávky požiadať úspešného uchádzača o predloženie originálu alebo overenej kópie oprávnenia na dodanie tovaru, prípadne  ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

...................................................
									Riaditeľ magistrátu

Prílohy: 
1.	Špecifikácia predmetu zákazky
2.	Formulár na ponuku